  Наталья Тетерина Туннэ, 13-тӥ оштолэзе, Ижкарысь Калыкъёслэн эшъяськон юртазы муниципал кылдытэтъёслэн «Мир в диалоге» форумзы улсын йӧскалык политика ласянь ивортодэтъя огъя вӧлмет кылдытон пумысен котырес ӝӧк ортчиз. Ужрадэ элькунысь йӧскалык политикая министр Лариса Буранова, Россиысь Калык кусыпъёсъя журналистикалэн гильдиезлэн тӧроез, Россиысь азьмурт вӧзын ужась Йӧскалык кусыпъёсъя кенешлэн ёзчиез Маргарита Лянге но Калыкъёслэн эшъяськон юртысьтызы ӧнерчиос пыриськизы. Валтӥсь юан, кудзэ ӝутӥзы котырес ӝӧк сьӧрын — Удмуртиын быдэсъяськись йӧскалык политика ласянь вань иворъёсты элькунысь Калыкъёслэн эшъяськон юртсылэн ивортодэтъя центраз огазеян. Кызьы шуиз Маргарита Лянге ивортодэтъя «Удмуртия» агентстволэн корреспондентэзлы, ивортодэтъя огъя вӧлмет 1990-тӥ аръёсы будэмъёсты Россиын улӥсь калыкъёсын тодматыны кулэ, малы ке шуоно со дыръёсы туж трос удысын шугъяськонъёс вал. Соос пӧлын кунын улӥсь калыкъёс сярысь тодон-валанъёсты сётон ласянь но. Огъя ивортодэтъя вӧлметлэн ужпумез рос-прос валэктыны, кыӵе кунын тон улӥськод, кыӵе калыкъёс тон вӧзын уло, маин соос висъясько но со кышкыт ӧвӧл шуыса. Малы ке шуоно со трос-трос дауръёс ӵоже кышкыт ӧй вал, али но кышкыт ӧвӧл Маргарита Лянге, Россиысь Калык кусыпъёсъя журналистикалэн гильдиезлэн тӧроезСолэн кылъёсызъя, та дыре Россиын йӧслыкъёслэн иворъёссы пӧртэм группаосъя люкиськемын, кылсярысь, финн-угор калыкъёс сярысь «Финноугрия» сайтын лыдӟыны луэ, тюркъёслэн асьсэ вӧлметсы вань, нош Кавказ калыкъёслэн со воксё ляб азинскемын. Кунамы одӥг портал гинэ — «Национальный акцент» — вань йӧскалыкъёслэсь улонзэс возьматыны тырше. «Асьмелэн ваньмыз люкиськемын, одӥгез гинэ, кин ваньзэ огазеяны тырше — со «Национальный акцент». Мыным потэ, милям пӧрме шуыса. Ми ноку но ум кырыжъяське иворез, ваньзэ лэсьтӥськом оскымон, малы ке шуоно ми нокытчы но ум пыриське. Милям вань эрикмы, кудӥз дыр ортчемен будӥз ни бадӟым осконлы», — шуэ журналист. Со верамъя, 90-тӥ аръёсын егитъёслы сётымтэ тодон-валанъёс али тужгес но кулэ 40 но солэсь тросгес аресъемъёслы, малы ке шуоно матысь дыре соос кунэнымы кивалтыны кутскозы. Нош тодӥсьтэм муртэ туж капчи ӧрекчаны. Со туж кулэ, соос кунэн кивалтозы ни. Соослы кулэ со тодон-валанъёс, малы ке шуоно со тодон-валанъёстэк оломар но дауртыны луэ, нош собере йырсидэ ишканы, кызьы со вал азьвыл поколениен, кудӥз, жаляса верано, 90-тӥ аръёсы сыӵе югдурлы кылдыны но кунэз куашкатыны лэзиз Маргарита Лянге, Россиысь Калык кусыпъёсъя журналистикалэн гильдиезлэн тӧроезЖурналист малпамъя, азьланяз сыӵе югдур медаз кылды ни шуыса, Россилы мукет кунъёслэсь адӟем каремысь дугдоно. Бадӟым чебер малпан — валаны ог-огмес но асьме кунэз асьме сямен лэсьтон. Ми котьку шуиськом: «Ойдолэ, Китайын кадь, ойдолэ, Шундыпуксён Европаын кадь». Нош, ойдолэ, Россиын кадь. Ойдолэ, учком ни асьме калыкъёсмы шоры но кунмес асьме понна лэсьтом, кин ке понна ум Маргарита Лянге, Россиысь Калык кусыпъёсъя журналистикалэн гильдиезлэн тӧроезВатсалом, «Мир в диалоге» форум Ижкарын 12–13 оштолэзе радъяськиз. Отын калыкъёслэсь кусыпъёссэс пӧртэм ӧръёсъя тупатон сярысь кенешонъёс ортчизы. Ужрадэ Удмуртиысь но Россиысь ӧнерчиос пыриськизы. Тегъёс: Ижкар Удмуртия Мерлык Калыкъёслэнэшъяськонюртсы йӧскалыкполитикаяминистерство йӧслыкъёс йӧскалыкполитика  